هانز ابيرهارد ماير

هانز ابيرهارد ماير Hans Eberhard Mayer ، مؤرخ المانى كبير و استاذ فى تاريخ العصور الوسطى و التاريخ الحديث فى جامعة كيل فى المانيا. كان عضو فى هيئة " مونيمينتا جيرمانيا هيستوريا " Monumenta Germaniae Historica من 1965 ل1967. اشتغل استاذ زاير فى معهد الدراسات الالمانيه فى روما ( 1961 ) و فى معهد دومباتون اواكس Dumbanton Oaks فى واشينطون ( 19564-1967 ) و محاضر فى جامعة اينسبروك ( 1964 - 1967 ) و استاذ زاير فى معهد الدراسات العليا فى جامعة برينستون فى نيو جيرسى فى امريكا ( 1972 - 1973 ).

الف كتب تاريخيه و شارك فى كتابة دراسات و كتب و اهتم بتاريخ الحروب الصليبيه و عمل نقله مهمه فى الدراسات الاكاديميه الخاصه بالحروب الصليبيه و نشر كتاب " تاريخ الحروب الصليبيه " Geschichte der Kreuzzüge (اتنشر 1965 ) اللى بيعتبر من اهم الكتب المرجعيه اللى اتكتبت عن الحروب الصليبيه فى العصر الحديث و اترجم للغات كتيره و اتطبع كذا مره و اتضافت ليه تنقيحات و عارض فيه فكرة المؤرخ الالمانى كارل اردمان Carl Erdmann بان الحروب الصليبيه كانت نتيجة معاهدة حركة " سلام الرب " و نقل صراعات الغرب للشرق بعيد عن اوروبا. و من كتبه التانيه المهمه " الصليبيين و الشرق اللاتينى ".

تصنيف:مؤرخين المان
تصنيف:مؤرخين للحروب الصليبيه